Diari Oficial de la Generalitat Valenciana


Sumari del DOGV 7653, del 09-11-2015 (2015/8669)

Notificació de la sentència dictada en el procediment de modificació de mesures número 42/2015.
-----------------------------------------------------------------------------------------------

### Dades del document

Número de DOGV
:   7653

Data del DOGV
:   09-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8669


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de modificació de mesures número 42/2015.  
 [2015/8669]  
De: Berenice Zuley Zanbrano.  
Procurador: Miguel Tena Riera.  
Contra: Gregorio Matos Matos.  
Procurador/a: -  
Pedro Moya Donate, lletrat de l'Administració de Justícia del Jutjat de Primera Instància número 7 de Castelló de la Plana, faig saber que en aquest procediment de modificació de mesures contenciós, seguit a instàncies de Berenice Zuley Zanbrano contra Gregorio Matos Matos, s'ha dictat la sentència que té la part dispositiva que, literalment, és com segueix:  
  
«Dispositiva  
Estime parcialment la demanda de modificació de mesures formulada pel procurador el senyor Tena Riera, en nom i representació de Berenice Zuley Rivero Zambrano, contra Gregorio Matos Matos, i modifique les mesures establides en el procediment de divorci número 1586/2012 en els aspectes següents:  
1. S'atribueix a la mare l'exercici exclusiu de la pàtria potestat respecte de la filla menor, B.  
2. El règim de visites entre el pare i la filla menor passarà a ser el següent:  
a) Mentre el pare residisca a l'estranger, podrà visitar la seua filla quan vinga a Espanya qualsevol cap de setmana que desitge, a la localitat de residència de la menor, en l'horari comprés entre les 18.00 hores del divendres i les 19.00 hores del diumenge, i si vinguera en períodes de vacances podrà tindre-la amb ell la meitat de les vacances escolars de la filla.  
b) Si el pare tornara a fixar la seua residència a Espanya, en algun municipi situat a menys de 100 quilòmetres del domicili de la filla, estarà en vigor el règim de visites establit en el conveni regulador del divorci.  
c) Si el pare tornara a residir a Espanya, però a més de 100 quilòmetres del domicili de la filla, les visites seran d'un cap de setmana al mes i la meitat dels períodes de vacances escolars.  
d) En tots els supòsits, es mantindran les comunicacions telemàtiques o per correu previstes en el conveni de divorci.  
3. S'inclouen dins de les despeses que han d'abonar-se a mitges pels progenitors els dels bitllets de transport públic de la filla en les visites amb son pare.  
Tot això sense efectuar una expressa imposició de costes a cap dels litigants.  
Notifiqueu aquesta resolució a les parts, i feu-los saber que, en contra, s'hi pot interposar un recurs d'apel·lació en el termini de 20 dies.  
  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.  
  
Aquesta és la meua sentència, que ordene, mane i firme.»  
  
I atés que el demandat, Gregorio Matos Matos, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 23 d'octubre de 2015.- El lletrat de l'Administració de Justícia: Pedro Moya Donate.